બીજા દિવસે બોબ મનરો આ યુવાનો માટે થોડા ફૂટબોલ લઈને આવ્યા. બોલ યુવાનોને આપતા પહેલાં કહ્યું, ‘તમારે આ બોલથી રમવું હોય તો એના માટે સારું મેદાન જોઈએ એટલે ગંદગી સાફ કરીને મેદા તૈયાર કરો.’ યુવાનોને તો ફૂટબોલથી રમવું હતું એટલે એમણે ઝૂંપડપટ્ટીની આસપાસની ગંદકી સાફ કરીને ફૂટબોલ માટેના મેદાનો બનાવ્યા. નિયમ મુજબ જ ફૂટબોલ રમાય એ માટે ૧૯૮૭ની સાલમાં ‘મથારે ફૂટબોલ ક્લબ’ની સ્થાપના કરવામાં આવી. આ ક્લબના સભ્ય બનવું હોય તો એ માટે ફરજીયાત ભણવાનું એટલે યુવાનોએ ભણવાનું પણ શરૂ કર્યું.